**ՏԵՂԵԿԱՏՎՈՒԹՅՈՒՆ**

**2018թ. սեպտեմբեր ամսվա ընթացքում ստացված դիմումների ընթացքի, ինչպես նաև նախորդ տարվա նույն ժամանակահատվածի համեմատական վերլուծության վերաբերյալ**

2018թ. սեպտեմբեր ամսվա ընթացքում նախարարությունում գրանցվել է 5074 փաստաթուղթ, որից 3351 գրություն (այդ թվում 32-ը չեղարկված), 17 օրենսդրական ակտի նախագիծ, 1413 քաղաքացիներից և իրավաբանական անձանցից ստացված դիմում, 310 ներքին փաստաթղթաշրջանառության փաստաթուղթ: Ամրագրված ժամկետներով փաստաթղթերի ընդհանուր թիվը կազմել է 1790:

Հաշվետու ժամանակահատվածում նախարարություն է այցելել 570 քաղաքացի, որից 189-ը ներկայացրել է գրավոր դիմում, 95-ը՝ բանավոր դիմում, 286-ը դիմել է ինֆո-տեղեկատվական կենտրոն ընդունարան:

Սեպտեմբեր ամսվա ընթացքում նախարարությունում գրանցվել է 1413 դիմում, որից 1318-ը գրավոր է, 95-ը՝ բանավոր: Ստացված գրավոր դիմումներից 1165-ը ներկայացվել է քաղաքացիներից, 153-ը իրավաբանական անձանցից: Նշված գրավոր դիմումներից 143-ը՝ (11%) պատասխան չակնկալող դիմումներն են (համակարգի աշխատակիցներ, հաշվետվություն, հրավեր), իսկ 371-ը դեռևս գտնվում են ընթացքի մեջ:

Ընդհանուր առմամբ ՀՀ օրենսդրության պահանջներին համապատասխանեցնելու նպատակով նշված ժամանակահատվածում ուսումնասիրվել և ելքագրվել է 2162 փաստաթուղթ՝ որից 27 մշակված օրենսդրական ակտ, 1026 գրություն, 1109 քաղաքացիներից և իրավաբանական անձանցից ստացված դիմումի պատասխան:

Բացի սահմանված ընթացակարգով ելքագրված 1109 դիմումի պատասխանից սեպտեմբեր ամսվա ընթացքում ելքագրվել է նաև 55 դիմումի պատասխան, որից 4 դիմումի ընթացքն ապահովվել է էլեկտրոնային առաքմամբ, 32-ը մեկ ելիցով պատասխանված նույնաբովանդակ և միևնույն անձից ստացված դիմումներ են, իսկ 19-ի դիմումների հարցը բավարարվել է համապատասխան ծառայություն մատուցելով (լսողական սարք, հաշմանդամի սայլակ և այլն): Ընդհանուր՝ 1164 պատասխան:

Ելքագրված 1109 դիմումների պատասխաներն ըստ բնույթի ունեն հետևյալ պատկերը. 1004 (90%)-ը պարզաբանվել է, 44 (4%) քաղաքացու խնդրանք բավարարվել է, 43-ը (4%) վերահասցեագրվել է պետական այլ մարմիններ, իսկ 18-ին (2%) տրվել է մերժողական պատասխան:

Պատասխան ակնկալող գրավոր դիմումներում գերակշիռ մաս են կազմել պետական նպաստների 165 (14%), աշխատանք տրամադրելու 158 (13%), հաշմանդամության խմբի նշանակման և վերանայման 142 (12%), կենսաթոշակի նշանակման և վերանայման 140 (12%), բնակարան հատկացնելու 103 (9%), ավանդի փոխհատուցման 75 (6%), պրոթեզաօրթոպեդիկ պարագաների 67 (6%), աշխատանքային օրենսդրության 15 (1%) վերաբերյալ դիմումները:

Ներկայացված բանավոր դիմումներում գերակշիռ մաս են կազմել ավանդի փոխհատուցման 27 (28%), պետական նպաստների 17 (18%), դիմումի ընթացքի ճշգրտման 16 (17%), հաշմանդամության խմբի նշանակման և վերանայման 11 (12%) և կենսաթոշակի նշանակման ու վերանայման 5 (5%) վերաբերյալ դիմումները:

Սեպտեմբեր ամսվա ընթացքում կայացել է նախարարի երկու ընդունելություն, որին մասնակցել է տասնմեկ քաղաքացի: Կայացել է փոխնախարարների տասնմեկ ընդունելություն, որին մասնակցել է քսանինը քաղաքացի, ինչպես նաև գլխավոր քարտուղարի մոտ՝ մեկ ընդունելություն, որին մասնակցել է մեկ քաղաքացի։

|  |  |  |  |  |  |  |
| --- | --- | --- | --- | --- | --- | --- |
|  | **2017Թ. ՍԵՊՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **2018Թ. ՍԵՊՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **Համեմատություն** | |
| **1** | **Մտից փաստաթղթերի ընդհանուր քանակ** | **4127** | **Մտից փաստաթղթերի ընդհանուր քանակ** | **5074** | **Աճել է** | **947** |
| **2** | **Պաշտոնական գրություններ** | **3205** | **Գրություններ, որից՝ 17-ՕՐԵՆՍԴՐԱԿԱՆ ԱԿՏԻ ՆԱԽԱԳԻԾ** | **3351** | **Աճել է** | **146** |
| **3** | **Ներքին փաստաշրջանառություն** | **160** | **Ներքին փաստաշրջանառություն** | **310** | **Աճել է** | **150** |
| **4** | **Քաղաքացիների դիմումներ** | **762** | **Քաղաքացիների դիմումներ** | **1413** | **Աճել է** | **651** |
|  | **ա. Գրավոր դիմումներ** | **601** | **ա. Գրավոր դիմումներ, որից՝ 16-ԹԵԺ ԳԻԾ** | **1318** | **Աճել է** | **717** |
|  | **բ. Բանավոր դիմումներ** | **161** | **բ. Բանավոր դիմումներ** | **95** | **Նվազել է** | **-66** |
| **5** | **Ընդունելության բաժին դիմած քաղաքացիների թիվը** | **517** | **Ընդունելության բաժին դիմած քաղաքացիների թիվը** | **570** | **Աճել է** | **53** |
|  | **ա. Գրավոր դիմումներ** | **85** | **ա. Գրավոր դիմումներ** | **189** | **Աճել է** | **104** |
|  | **բ. Բանավոր դիմումներ** | **161** | **բ. Բանավոր դիմումներ** | **95** | **Նվազել է** | **-66** |
|  | **գ. Ինֆո-տեղեկատվական կենտրոն ընդունարան** | **271** | **գ. Ինֆո-տեղեկատվական կենտրոն ընդունարան** | **286** | **Աճել է** | **15** |
| **6** | **Հսկողական փաստաթղթեր** | **218** | **Հսկողական փաստաթղթեր** | **208** | **Նվազել է** | **-10** |
| **7** | **ՀՀ վարչապետի հանձնարարականներ** | **39** | **ՀՀ վարչապետի հանձնարարականներ** | **63** | **Աճել է** | **24** |
|  |  |  |  |  |  |  |
|  | **2017Թ. ՍԵՊՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **2018Թ. ՍԵՊՏԵՄԲԵՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **Համեմատություն** | |
| **1** | **Ելից փաստաթղթերի ընդհանուր քանակ** | **1040** | **Ելից փաստաթղթերի ընդհանուր քանակ** | **2162** | **Աճել է** | **1122** |
| **2** | **Պաշտոնական գրություններ** | **765** | **Պաշտոնական գրություններ, որից՝ 27-ՕՐԵՆՍԴՐԱԿԱՆ ԱԿՏԻ ՆԱԽԱԳԻԾ** | **1053** | **Աճել է** | **288** |
| **3** | **Դիմումների պատասխաններ** | **275** | **Դիմումների պատասխաններ** | **1109** | **Աճել է** | **834** |